पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना का कहर थमने का नाम नहीं ले रहा है। रविवार को जिले में संक्रमित आने वाले मरीजों का आंकड़ा एक हजार से पार हो गया गया। रविवार को जिले में एकसाथ 1045 मरीजों की कोरोना रिपोर्ट पॉजिटिव आई है। 7 मरीजों ने कोरोना से दम ताेड़ दिया है। डिप्टी कमिश्नर ऑफिस की रिपोर्ट के अनुसार रविवार को 975 कोरोना मरीज ठीक हुए हैं।
नए मरीज सामने आने से जिले में कुल संक्रमित मरीजों की संख्या भी बढ़कर 48 हजार 551 पर पहुंच गई है। अब तक इस महामारी को हराकर 38 हजार 788 मरीज ठीक भी हुए हैं। डीसी की ओर से लोगों से बार-बार अपील की जा रही है कि लोगों के नियमों का पालन करें और नाइट कर्फ्यू तथा वीकएंड लॉकडाउन को गंभीरता से लें, क्योंकि यह सब लोगों की सुरक्षा के लिए ही किया जा रहा है। लेकिन लोग मानने को तैयार नहीं है और उसका ही नतीजा है कि जिले में कोरोना सक्रमित मरीजों की संख्या हर दिन बढ़ती जा रही है।
जिले में 610 लोग गवा चुके हैं कोरोना से जान
कोरोना के चलते मरने वालों की संख्या भी लगातार बढ़ती जा रही है। रविवार को सात मरीजों की कोरोना के चलते मौत हुई है। इसके चलते कोरोना से मरने वाले कुल मरीजों की संख्या 610 पर पहुंच गई है। डीसी ने बताया कि रविवार को जिन सात मरीजों की कोरोना के चलते मौत हुई है, उनकी उम्र 60 साल के ऊपर की थी।
सभी कोरोना के अलावा अन्य कई बीमारियों से पीड़ित थे। स्वास्थ्य विभाग की टीमों की ओर से उनका इलाज किया जा रहा था और उन्हें बचाने का प्रयास किया जा रहा था लेकिन रविवार को इन मरीजों ने दम तोड़ दिया। वहीं जिले में कोरोना के एक्टिव मरीजों की संख्या भी बढ़कर 9233 पर पहुंच गई है। लगातार कोरोना एक्टिव मरीजों की संख्या में उछाल आना स्वास्थ्य विभाग तथा जिला प्रशासन के लिए चिंता का विश्य बना हुआ है। मोहाली जिले में कोरोना के बेड की स्थिति भी बिगड़ती जा रही है।
इस समय मोहाली कुल 100 कोरोना बेड हैं जिसमें से मात्र 6 ही खाली बचे हैं जबकि बाकी के सभी बेड फुल हो चुके हैं। अगर एक्टिव मरीजों की संख्या बढ़ती गई और उन्हें अस्पताल में भर्ती करने की नौबत आई तो मोहाली प्रशासन के लिए परेशानी खड़ी हो सकती है।
प्राइवेट सेक्टर्स को वर्क फ्रॉम होम के निर्देश
कोरोना के बढ़ते प्रभाव को लेकर सरकार की ओर से जो नई गाइडलाइंस 1 मई से 15 मई तक के लिए जारी की गई हैं। इसमें पहले की तरह ही शाम को पांच बजे दुकानें बंद करने के निर्देश दिए गए हैं और शाम 6 बजे से सुबह 5 बजे तक नाइट कर्फ्यू रहेगा। इसके अलावा प्राइवेट सेक्टर्स में काम करने वाले लोगों को वर्क फ्रॉम होम करने के निर्देश दिए हैं।
वहीं शहर के रेस्टोरेंट्स के लिए आदेश जारी किए हैं कि कोई भी अपने रेस्टोरेंट में लोगों को बैठा कर खाना नहीं खिला सकेगा और सिर्फ होम डिलीवरी ही रात 9 बजे तक हो सकेगी। इस दौरान असेंशियल सर्विसेज जैसे की दूध, ब्रेड, सब्जियां, फल, डेयरी और पोलट्री, मीट की शॉप्स को छूट होगी। लेकिन कोविड प्रॉटोकाल का पालन करना होगा।
सरकार की ओर से आदेश जारी करते हुए कहा गया है कि अगर कोई भी व्यक्ति किसी कार्यक्रम में या भारी संख्या में हुई लोगों की भीड़ का हिस्सा बनकर आया तो उसे खुद को अपने घर में पांच दिन के लिए क्वारेंटाइन करना होगा। साथ ही अपना कोविड टेस्ट भी करवाना होगा।
सरकारी दफ्तरों में काम करने वाले कर्मचारियों के लिए भी आदेश जारी किए गए हैं कि जिन 45 वर्ष से ऊपर के लोगों ने अब तक वैक्सीनेशन की पहली डोज भी नहीं ली है वे अपने घर पर रहें और अपना कोविड टेस्ट करवाएं। इसके बाद वैक्सीनेशन डोज लेने के बाद ही वे अपनी काम पर वापिस आएं।
अब ये रहेगा पूरी तरह से बंद
पब्लिक ट्रांसपोर्ट 50 फीसदी कैपेसिटी के साथ
सरकार की ओर से जारी किए गए नए आदेशों में यह भी कहा गया है कि जो भी पब्लिक ट्रांसपोर्ट सरकारी तथा प्राइवेट बसें, ऑटो और अन्य टैक्सी आदि चलेंगी, वे भी 50 फीसदी कैपेसिटी के साथ ही चल सकती हैं। इससे ज्यादा लोगों को बैठाने की अनुमति नहीं होगी। ऐसा इसलिए किया गया है, ताकि लोगों का ज्यादा रश एक जगह पर इकट्ठा न हो सकें और लोगों को संक्रमण से बचाया जा सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn